Source: http://www.finlex.fi/fi/laki/alkup/2017/20170194
Timestamp: 2017-07-27 02:51:39+00:00
Document Index: 22112357

Matched Legal Cases: ['kko ', '§2', '§3', '§4', '§5', '§6', '§7', '§8', '§9', '§10', '§11']

Valtiovarainministeriön asetus Itsenäisyyden… 194/2017 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2017 › 194/2017 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 2017 › 194/2017 194/2017 Dokumentin versiot
Valtiovarainministeriön asetus Itsenäisyyden vuosikymmenet vuoden 2017, 2018 ja 2019 juhlarahoista Valtiovarainministeriön päätöksen mukaisesti säädetään metallirahasta annetun lain (216/1998) 1 §:n 2 momentin nojalla, sellaisena kuin se on laissa 378/2002:
Vuonna 2017 lyödään Itsenäisyyden vuosikymmenet -aiheiset 5 euron juhlarahat aiheinaan vuodet 1917–1939 ja vuodet 1940–1959.
Vuonna 2018 lyödään Itsenäisyyden vuosikymmenet -aiheiset 5 euron juhlarahat aiheinaan vuodet 1960–1979 ja vuodet 1980–1999.
Vuonna 2019 lyödään Itsenäisyyden vuosikymmenet -aiheinen 5 euron juhlaraha aiheenaan vuodet 2000–2017.
Juhlarahojen kuvat ja kirjoitukset laakapinnoilla on sijoitettu siten, että rahoja kirjan lehden tavoin käännettäessä kumpikin puoli on oikein päin. Juhlarahojen lieriöpinta on osittain uritettu.
Rahojen tunnuspuolella on ne suunnitelleen taiteilijan sukunimen alkukirjain S. Suomen Rahapaja Oy:n tunnus on rahojen arvopuolella.
Itsenäisyyden vuosikymmenet 1917–1939 -juhlarahan tunnuspuoli on seuraavan selitelmän ja kuvan mukainen.
Vasemmalla on kaksi ihmishahmoa, joista sisimmäinen osoittaa pitkällä aseella oikealle. Keskeltä oikealle on seitsemän ihmishahmoa rivimuodostelmassa. Rahan kehällä alhaalla on pisteistä koostuva viiva, joka muodostaa puolikaaren. Vuosiluku 1917 on puolikaaren muotoisen pisteviivan päässä vasemmalla suuntautuen viistosti alaspäin. Vuosiluvun 1917 alla on viiva. Vuosiluku 1939 on puolikaaren muotoisen pisteviivan päässä oikealla suuntautuen viistosti ylöspäin. Vuosiluvun 1939 alla on viiva. Teksti KANSALAISSOTA on keskiosassa hieman keskitason yläpuolella. Teksti Suomi – Finland on tekstin KANSALAISSOTA alapuolella oikealla. Taiteilijan nimikirjain S on kehällä oikealla keskitason alapuolella.
Itsenäisyyden vuosikymmenet 1917–1939 -juhlarahan arvopuoli on seuraavan selitelmän ja kuvan mukainen.
Keskellä on ylöspäin kohoava tornirakennus. Alhaalla on puolikaaren muodossa ylösalaisin vapaasti muotoiltuna teksti HELSINKI 1938 HELSINGIN OLYMPIASTADION. Vuosiluku 2017 on rahan kehällä vasemmalla keskellä. Suomen Rahapaja Oy:n tunnus on vuosiluvun yläpuolella. Arvomerkintä 5 EURO on rahan keskiosassa oikealla puolella.
Itsenäisyyden vuosikymmenet 1940–1959 -juhlarahan tunnuspuoli on seuraavan selitelmän ja kuvan mukainen.
Vasemmalla etualalla on ihmishahmo, kasvot oikealle päin. Keskellä ja oikealla on pienipiirteisiä epäsäännöllisiä muotoja. Rahan kehältä vasemmalta ylös oikealle on palkkimuoto. Kehällä vasemmalla on pisteistä koostuva viiva, joka muodostaa puolikaaren. Vuosiluku 1940 on puolikaaren muotoisen pisteviivan päässä ylhäällä suuntautuen viistosti ylöspäin. Vuosiluvun 1940 päällä on viiva. Vuosiluku 1959 on puolikaaren muotoisen pisteviivan päässä alhaalla suuntautuen viistosti alaspäin. Vuosiluvun 1959 alla on viiva. Teksti SOTALAPSET on keskiosan yläosassa. Teksti Suomi – Finland on tekstin SOTALAPSET alapuolella oikealla. Taiteilijan nimikirjain S on rahan kehällä alhaalla oikealla.
Itsenäisyyden vuosikymmenet 1940–1959 -juhlarahan arvopuoli on seuraavan selitelmän ja kuvan mukainen.
Keskellä on suorakulmio, jonka sisällä on pieniä neliömuotoja ja poikkiviivoja. Suorakulmion vasemmasta alareunasta kohti rahan alareunaa on neliömäisiä kasvavia muotoja ja piteneviä viivamuotoja allekkain. Rahan kehällä vasemmalla on puolikaaren muodossa vapaasti muotoiltuna teksti OULU 1954 MERIKOSKEN VOIMALAITOS. Vuosiluku 2017 on rahan kehällä alhaalla. Suomen Rahapaja Oy:n tunnus on vuosiluvun edessä. Arvomerkintä 5 EURO on rahan keskiosan yläreunassa.
Itsenäisyyden vuosikymmenet 1960–1979 -juhlarahan tunnuspuoli on seuraavan selitelmän ja kuvan mukainen.
Keskellä alhaalla on harjakattoinen rakennus, jossa on oviaukko etupuolella. Rakennuksen taustalla näkyy erilaisia viivamuotoja. Rakennuksen etualalla näkyy pienipiirteisiä muotoja. Rahan kehällä vasemmalla ylhäällä on erimittaisista poikkiviivoista koostuva muoto, joka muodostaa puolikaaren. Vuosiluku 1960 on puolikaaren muotoisen viivamuodon päässä ylhäällä suuntautuen viistosti alaspäin. Vuosiluvun 1960 päällä on viiva. Vuosiluku 1979 on puolikaaren muotoisen viivamuodon päässä alhaalla suuntautuen alaspäin. Vuosiluvun 1979 alla on viiva. Teksti PAKETTIPELTO on keskiosassa ylhäällä. Teksti Suomi – Finland on tekstin PAKETTIPELTO alapuolella oikealla. Taiteilijan nimikirjain S on rahan kehällä vasemmalla keskitason alapuolella.
Itsenäisyyden vuosikymmenet 1960–1979 -juhlarahan arvopuoli on seuraavan selitelmän ja kuvan mukainen.
Keskellä on erisuuntaisista viivoista koostuva muodostelma, joka ulottuu rahan kehälle vasemmalla, alhaalla ja oikealla. Vasemmalla ylhäällä on puolikaaren muodossa vapaasti muotoiltuna teksti ESPOO 1966 OTANIEMI TEKNILLINEN KORKEAKOULU. Vuosiluku 2018 on rahan kehällä alhaalla. Suomen Rahapaja Oy:n tunnus on vuosiluvun edessä. Arvomerkintä 5 EURO on rahan keskiosan yläreunassa.
Itsenäisyyden vuosikymmenet 1980–1999 -juhlarahan tunnuspuoli on seuraavan selitelmän ja kuvan mukainen.
Keskellä on kaksi ihmishahmoa, joista vasemmanpuoleinen on ylempänä. Ihmishahmojen yläpuolella on pystysuoria viivoja. Teksti Ravintola TYÖ on ihmishahmojen yläpuolella oikealla. Rahan kehällä oikealla ylhäällä on erimittaisista poikkiviivoista koostuva muoto, joka muodostaa puolikaaren. Vuosiluku 1980 on puolikaaren muotoisen viivamuodon päässä alhaalla suuntautuen alaspäin. Vuosiluvun 1980 alla on viiva. Vuosiluku 1999 on puolikaaren muotoisen viivamuodon päässä ylhäällä suuntautuen viistosti alaspäin vasemmalle. Vuosiluvun 1999 päällä on viiva. Teksti RAKENNEMUUTOS on keskiosassa alhaalla. Teksti Suomi – Finland on tekstin RAKENNEMUUTOS yläpuolella oikealla. Taiteilijan nimikirjain S on rahan kehällä vasemmalla keskellä.
Itsenäisyyden vuosikymmenet 1980–99 -juhlarahan arvopuoli on seuraavan selitelmän ja kuvan mukainen.
Keskellä on kaarevista viivoista koostuva muoto, jonka keskellä on kaartuva viiva. Rahan kehällä oikealla ylhäällä on puolikaaren muodossa vapaasti muotoiltuna teksti HELSINKI 1995 HUVILA-TELTTA. Vuosiluku 2018 on rahan kehällä alhaalla. Suomen Rahapaja Oy:n tunnus on vuosiluvun edessä. Arvomerkintä 5 EURO on rahan keskiosan yläreunassa.
Itsenäisyyden vuosikymmenet 2000–2017 -juhlarahan tunnuspuoli on seuraavan selitelmän ja kuvan mukainen.
Keskellä vasemmalla on ihmishahmo. Ihmishahmon taustalla ja etualalla on epäsuoria poikittaisia viivamuotoja sekä pienipiirteisiä muotoja. Kehällä oikealla on erimittaisista poikkiviivoista koostuva muoto, joka muodostaa puolikaaren. Vuosiluku 2000 on puolikaaren muotoisen viivamuodon päässä alhaalla. Vuosiluvun 2000 alla on viiva. Vuosiluku 2017 on puolikaaren muotoisen viivamuodon päässä ylhäällä. Vuosiluvun 2017 päällä on viiva. Teksti GLOBAALI OIKEUDENMUKAISUUS on keskiosassa ylhäällä. Teksti Suomi – Finland on tekstin GLOBAALI OIKEUDENMUKAISUUS alapuolella vasemmalla. Taiteilijan nimikirjain S on rahan kehällä vasemmalla.
Itsenäisyyden vuosikymmenet 2000–2017 -juhlarahan arvopuoli on seuraavan selitelmän ja kuvan mukainen.
Rahan kehällä vasemmalla ja keskellä on piirros rakennuksesta. Kehällä oikealla on puolikaaren muodossa vapaasti muotoiltuna teksti HELSINKI 2018 KESKUSTAKIRJASTO. Vuosiluku 2019 on rahan kehällä alhaalla. Suomen Rahapaja Oy:n tunnus on vuosiluvun edessä. Arvomerkintä 5 EURO on rahan keskiosan yläreunassa oikealla.
ValtiovarainministeriPetteri Orpo
BudjettineuvosNiko Ijäs
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset ›Uusimmat oikaisut/De nyaste rättelserna Sisällysluettelo194/20171 §2 §3 §4 §5 §6 §7 §8 §9 §10 §11 §
Olet tässä: Finlex › Lainsäädäntö › Säädökset alkuperäisinä › 2017 › 194/2017 Lainsäädäntö